Aarhuus Stifts-Tidende, 1845-10-13
Fædrelandet. Kjøbenhavn, den 9de October. - Cancelliet har nu frigivet Fædrelandets Referat af Hs. M. Kongens Tale til det Kielske Universitets Deputation, og da det saaledes har gjennemgaaet Cancelliets Censur, og dette vistnok har forsikkret sig om dets Paalidelighed, saa meddeles det nu paany i det sidste Onsdagsnumer saalydende: "Jeg kan ikke være tilbøielig til at gjøre mere, end min Pligt nødvendig fordrer, for Universitetet, saa længe de separatistiske Tendentser befordres af det. Om end ikke Consistoriet som saadant har underskrevet Adressen, til den holsteenske Stænderforsamling, saa er det dog skeet af de fleste Professorer. I denne vise især de Ord: At man hverken frygter eller ønsker Ophøret af Forbindelsen med Danmark, at man ikke ønsker Vedligeholdelsen af Forbindelsen med den danske Stat. De, især siden Lornsens Skrift, udbredte Unionsideer ere forkaste lige. Jeg erkjender ingen Stat Schleswigholstein. Ligesaa lidet vil jeg incorporere Hertugdømmerne i det egentlige Kongerige. Om et saadant Forslag ogsaa er blevet gjort i en dansk Stænderforsamling, saa maa jeg dog undre mig over, at man har tiltroet mig en saadan Dumhed. Hine Lærdomme ere især blevne foredragne af de juridiske Facultet, ligesom de, at under visse Eventualiteter det nuværende danske Monarchi vilde blive opløst Det vil ikke skee, og maa derfor heller ikke læres som afgjort!" 4 Ligesom sædvanlig efter enhver almindelig interessant Begivenhed indgribende Enkeltheder uddanne sig til Anekdoter, saaledes blive ogsaa her fra Kongens sidste Ophold i Hertugdømmerne fortalt alleslags Curiosa. Saaledes skal Kongen af en Mand, der gjerne hører sig selv tale, være bleven tiltalt paa en temmelig ubeføiet Maade, hvorved de temmelig impertinente Phraser skulle være forekomne: "Deres Majestæt er kommen paa Thronen som en gammel Mand, og derfor en Yngling i Regjeringen. Aller Anfang ist schwer. Men derfor kan jo Alt endnu vorde ret smukt, thi jeg ønsker Dem det længste Liv af alle Oldenborger. Paa et andet Sted skal Kongen være bleven tiltalt som Konge, men i "Leve=Raabet kun være bleven apostropheret som Hertug, hvorpaa Kongen skal have vendt sig bort, men derpaa svaret: "Kongen takker. Der maa virkelig for en reisende Konge indtræde behagelige Reise-Eventyr; det maa være interessant, saaledes ved Nat og Dag paa enhver Station, at lade sig tiltale og i denne tilsyneladende politisk oprørte Tid politisk, med fornødne Jndskrænkninger og Reservation, aabne og skjulte Protestationer, at lade sig complimentere. Man maa derhos virkelig beundre Kongens Venlighed, Rolighed og aabenbare Godmodighed. (Hp. Av.)- En Efterretning af største Vigtighed for vor hele indenlandske Communicationsvæsen er arriveret hertil og berettes fra flere paalidelige Kilder som aldeles sikker, nemlig, at Actiebeløbet til den sjællandske Jernbanes Fortsættelse fra Roeskilde til Corsøer er tegnet i Birmingham med 5000 Actier, og Jernbane linien fra Kjøbenhavn til Corsøer saaledes at betragte som fuldstændig etableret. At en Fortsættelse af Banen til Fyen og Forbindelse med en eventuel slesvig jydsk Jernbane, tidligere eller sildigere, vil paafølge, er ved Jernbanevæsenets tiltagende Udvikling ikke at betvivle. Som Følge af den fortsatte Actietegning ere de Kjøbenhavn Roeskildske Actier i Hamborg stegne fra 91 til 9495. (Aalb. Av.)